
ประกาศเทศบาลตำบลบางสะพานน้อย
เรื่อง  มาตรการการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม
…………………….…………………..……………
	
		ด้วยเทศบาลตำบลบางสะพานน้อย ได้ให้ความสำคัญต่อการป้องกันและปราบปรามการทุจริตตามนโยบายรัฐบาลซึ่งได้กำหนดเป็นยุทธศาสตร์ว่าด้วยการป้องกันปราบปรามการทุจริตและประพฤติมิชอบในภาครัฐ 
และมีเจตนารมณ์ในการดำเนินงานอย่างโปร่งใส มีคุณธรรม โดยยึดมั่นในความรับผิดชอบต่อสังคมและผู้มีส่วนได้เสีย ตามหลักธรรมภิบาลที่ดีและเพื่อให้สอดคล้องตามเกณฑ์การประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปีงบประมาณ ๒๕๖๓ เพื่อเป็นการส่งเสริมให้หน่วยงานสามารถป้องกันการขัดกันระหว่างผลประโยชน์ส่วนตนกับผลประโยชน์ส่วนรวมได้อย่างมีประสิทธิภาพ เทศบาลตำบลบางสะพานน้อย จึงได้ประกาศมาตรการป้องกัน ดังนี้
		๑.ผู้ปฎิบัติงานของเทศบาลตำบลบางสะพานน้อย ต้องมีความเข้าใจความหมายของการขัดกันระหว่างผลประโยชน์ส่วนตนกับผลประโยชน์ส่วนรวม หรือผลประโยชน์ทับซ้อน Conflict of Interests 
		การขัดแย้งกันระหว่างผลประโยชน์ทับซ้อนและผลประโยชน์ส่วนรวม หรือผลประโยชน์ทับซ้อน หมายถึง การที่เจ้าหน้าที่ของรัฐมีผลประโยชน์ส่วนตนอยู่และมีการใช้อิทธิพลตามอำนาจหน้าที่และความรับผิดชอบเพื่อให้เกิดผลประโยชน์ส่วนตัว  โดยก่อให้เกิดผลเสียต่อ ผลประโยชน์ส่วนรวม ผลประโยชน์ทับซ้อน มีหลากหลายรูปแบบ ไม่จำกัดอยู่ในรูปของตัวเงิน หรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่ในรูปตัวเงินหรือทรัพย์สินก็ได้
		๒.แนวทางการจัดการเพื่อป้องกันผลประโยชน์ทับซ้อนให้เจ้าหน้าที่ของรัฐยึดหลัก ๔ ประการ คือ
		๒.๑ ปกป้องผลประโยชน์สาธารณะ การทำเพื่อผลประโยชน์ของสาธารณะเป็นหน้าที่หลัก เจ้าหน้าที่ต้องตัดสินใจและให้คำแนะนำ ภายในกรอบกฎหมายและนโยบาย จะต้องทำงานในขอบเขตหน้าที่ พิจารณาความถูกผิดไปตามเนื้อผ้า ไม่ให้ผลประโยชน์ส่วนตนมาแทรกแซง รวมถึงความเห็นหรือทัศนคติส่วนบุคคลปฎิบัติต่อแต่ละบุคคลอย่างเป็นกลาง ไม่อคติลำเอียงด้วยเรื่องศาสนา อาชีพ จุดยืนทางการเมือง ฯลฯ ทั้งนี้เจ้าหน้าที่ไม่เพียงปฎิบัติตามกฎหมายเท่านั้น แต่ต้องมีจริยธรรมด้วย
		๒.๒ สนับสนุนความโปร่งใสและพร้อมรับผิด การการจัดการผลประโยชน์ทับซ้อนต้องอาศัยกระบวนการแสวงหา เปิดเผยและจัดการที่โปร่งใส นั้นคือเปิดโอกาสให้ตรวจสอบและมีความพร้อมรับผิด มีวิธีการต่างๆ เช่น จดทะเบียนผลประโยชน์โยกย้ายเจ้าหน้าที่จากตำแหน่งที่เกี่ยวข้องกับผลประโยชน์ทับซ้อน การเปิดเผยผลประโยชน์ส่วนตน หรือความสัมพันธ์ที่อาจมีผลต่อการปฎิบัติหน้าที่ถือเป็นขั้นตอนแรกของการจัดการผลประโยชน์ทับซ้อน การใช้กระบวนการอย่างเปิดเผยทั่วหน้า จะทำให้เจ้าหน้าที่ร่วมมือและสร้างความเชื่อมั้นแก่ประชาชน ผู้รับบริการ และผู้มีส่วนได้ส่วนเสีย
		๒.๓ ส่งเสริมความรับผิดชอบส่วนบุคคลและปฎิบัติตนเป็นแบบอย่าง การแก้ไขปัญหาหรือจัดการผลประโยชน์ทับซ้อนจะสะท้อนถึงความยึดหลักคุณธรรมและความเป็นมืออาชีพของเจ้าหน้าที่และองค์กร การจัดการต้องอาศัยข้อมูลนำเข้าจากทุกระดับในองค์กร ฝ่ายบริหารต้องรับผิดชอบเรื่องการสร้างระบบและนโยบาย 
 	

		
๓.ข้อไม่พึงปฎิบัติของเจ้าหน้าที่ของเทศบาลตำบลบางสะพานน้อย
3.1 เจ้าหน้าที่ของเทศบาลตำบลบางสะพานน้อย ไม่พึงรับสิ่งตอบแทนทั้งที่เป็นตัวเงินและไม่ใช่ตัวเงินที่มูลค่าสูงเกินความเหมาะสมและได้มาโดยมิชอบ
3.2 เจ้าหน้าที่ของเทสบาลตำบลบางสะพานน้อย ต้องปฎิบัติด้วยความเป็นกลาง โดยไม่นำเรื่องของการเงินและการเมืองเข้ามาเกี่ยวข้อง
๔.แนวทางการป้องกันและแก้ไขปัญหาประโยชน์ทับซ้อน
การดำเนินงานเพื่อป้องกันความขัดแย้งทางผลประโยชน์หรือผลประโยชน์ทับซ้อนในหน่วยงานโดยส่งเสริมให้เจ้าหน้าที่ของเทศบาลตำบลบางสะพานน้อย มีความเข้าใจเกี่ยวกับการกระทำที่เป็นผลประโยชน์ทับซ้อน สามารถแยกแยะประโยชน์ส่วนตนและผลประโยชน์ส่วนรวมได้ รวมถึงเจ้าหน้าที่ที่ไม่มีพฤติกรรมเข้าข่ายมีผลประโยชน์ทับซ้อน โดยห้ามเจ้าหน้าที่ของรัฐดำเนินกิจการที่เป็นการขัดกันระหว่างผลประโยชน์ส่วนบุคคลและประโยชน์ส่วนรวม ดังนี้
1.เป็นคู่สัญญา หรือมีส่วนได้ส่วนเสียในสัญญาที่ทำกับหน่วยงานของรัฐที่เจ้าหน้าที่ของรัฐผู้นั้น ปฎิบัติหน้าที่ในฐานะเป็นเจ้าหน้าที่ของรัฐ ซึ่งมีอำนาจกำกับดูแล ควบคุม ตรวจสอบ หรือดำเนินคดี
๒.เป็นหุ้นส่วนในห้างหุ้นส่วน หรือผู้ถือหุ้นในบริษัท ที่เป็นคู่สัญญากับหน่วยงานของรัฐที่ตนเองปฎิบัติหน้าที่ ซึ่งมีอำนาจกำกับดูแลดูแล ควบคุม ตรวจสอบ หรือดำเนินคดี
๓.รับสัมปทานหรือถือสัมปทานจากรัฐอยู่ หรือเป็นคู่สัญญากับรัฐที่มีลักษณะผูกขาด ตัดตอนไม่ว่าทางตรงหรือทางอ้อม ทั้งนี้ ห้ามเป็นหุ้นส่วนในห้างหุ้นส่วนหรือมีหุ้นส่วนอยู่ในบริษัทที่รับสัมปทานหรือถือสัมปทานจากรัฐอยู่เช่นกัน
๔.เป็นกรรมการ ที่ปรึกษา ตัวแทน พนักงาน หรือลูกจ้างในธุรกิจเอกชน ซึ่งอยู่ภายใต้กำกับดูแล ควบคุม ตรวจสอบของหน่วยงานของรัฐที่เจ้าหน้าที่รัฐผู้นั้นสังกัดอยู่ หรือปฎิบัติหน้าที่ในฐานะเป็นเจ้าหน้าที่ของรัฐ ซึ่งโดยสภาพของผลประโยชน์ทางธุรกิจของเอกชนนั้น อาจขัดแย้งต่อประโยชน์ส่วนรวมหรือประโยชน์ของทางราชการหรือกระทบต่อความมีอิสระในการปฎิบัติหน้าที่ของรัฐผู้นั้น

		จึงประกาศให้ทราบโดยทั่วกัน

      ( นายชิตชัย จิวะตุวินันท์)
     นายกเทศมนตรีตำบลบางสะพานน้อย

